মোল্লা দিয়েছেন দাওয়াত (নেমন্তন্ন), সালগিরার(জন্মদিন)—আত্মীয়-পরিজন ও বন্ধুবান্ধবদের মধ্যে। ক্রমে ক্রমে সেই বার্তা রটি গেল সারা গ্রামে। অনুষ্ঠানের দিন বাড়ি লোকে লোকারণ্য। ওই এসেছেন চাচাতো ভাই, তাঁকে দেওয়া হল এক পাত্তর সুরুয়া। উনি ফুফাতো, তাঁকেও। ঐ তো উনি চাচাতো ভাইয়ের খালাতো ভাই, তাঁকেও। বেশ। উনি? চাচাতো ভাইয়ের ভায়রাভাই.......এদিকে সুরুয়া কমছে যে....তাঁকেও যে দিতে হয় এক পাত্তর, যদিও একবাটি জল মিশিয়ে। তারপর ‘শ্যামের জামাই কেষ্টমোহন তার যে বাড়িওলা’ এসে যখন অনুযোগ জানায়, “মোল্লাসাহেব, এটা কি সুরুয়া? এতো পাতলা?” “আপনার পরিচয়?” “আজ্ঞে, আমি আপনার চাচাতো ভাইয়ের খালাতো ভাইয়ের ফুফাতো ভাইয়ের.....।” মোল্লার উত্তর, “জী, ওটা সুরুয়ার সুরুয়ার সুরুয়া........”!!